מושל ניו ג'רזי

מושל ניו ג'רזי (באנגלית: Governor of New Jersey) הוא המושל וראש הרשות המבצעת של מדינת ניו ג'רזי שבארצות הברית. אל תפקיד זה נבחר פלוני לתקופת כהונה בת ארבע שנים. לא ניתן להיבחר לתפקיד למעלה מפעמיים רצופות, אם כי אין הגבלה על המספר הכולל של תקופות כהונה לא רצופות. מעונו הרשמי של המושל הוא נקרא "דרומת'וואקט" (Drumthwacket), אחוזה השוכנת בפרינסטון שבניו ג'רזי, אולם משרד המושל ממנו הוא עובד שוכן בטרנטון, עיר הבירה של המדינה.

המושל הראשון של ניו ג'רזי היה ויליאם ליווינגסטון, שכיהן מ-31 באוגוסט 1776 עד 25 ביולי 1790. המושלת הנוכחית היא מייקי שריל, אשר נבחרה לתפקיד מטעם המפלגה הדמוקרטית, והושבעה לתפקידה בינואר 2026.

 התפקיד 
המושל נבחר באופן ישיר על ידי הבוחרים כראש המדינה, והוא הן בעל סמכויות ביצועיות והן בעל סמכויות טקסיות. המושל עומד בראש הרשות המבצעת של ניו ג'רזי, ואינו כפוף במישרין אל הממשל הפדרלי של ארצות הברית. למושל תפקידים נוספים, כמו המפקד הראשי של כוחות המשמר הלאומי של ניו ג'רזי כאשר אין הם פועלים תחת ממשלה הפדרלית.

בניגוד למדינות רבות אחרות בארצות הברית, בהן קיימות בחירות לתפקידים מסוימים ברשות המבצעת, החוקה של ניו ג'רזי קובעת כי המושל וסגנו הם נבחרי הציבור היחידים שנבחרים בבחירות כלליות. בדומה לנשיא ארצות הברית, המושל ממנה את כל חברי ממשלת המדינה, בכפוף לאישור הסנאט של ניו ג'רזי. חשוב מכך, על פי חוקת ניו ג'רזי, המושל ממנה את כל שופטי בית המשפט העליון של המדינה ותובעי מחוזות ניו ג'רזי, אם כי הדבר נעשה תוך התחשבות רבה בהעדפותיהם של חברי הסנאט המייצגים את המחוזות בהם דרוש מינוי של תובע מחוזי.

המושל אחראי גם למינויים של שני נבחרי ציבור אשר נוצרו בידי החוקה – התובע הכללי של ניו ג'רזי ומזכיר המדינה של ניו ג'רזי, בכפוף לאישור הסנאט.

שכר ותנאים
לפי תיקון חוקתי מינואר 2002, שכרו המרבי של המושל נאמד ב-175 אלף דולר אמריקאי. המושל פיל מרפי הצהיר כי בכוונתו ליטול את מלא השכר, בעוד המושל לשעבר ג'ון קורזין קיבל משכורת סמלית בת דולר בודד לשנה. המושל ג'ים מקגריבי השתכר ב-157,000 דולר, הפחתה של 10% מהשכר המקסימלי בעוד כריס כריסטי, קודמו של המושל הנוכחי מרפי, קיבל את מלוא המשכורת המקסימלית שנקבעה בחוק.
ממוזער|283x283 פיקסלים|מעון מושל ניו ג'רזי בטרנטון
להגנת המושל עומד יחידת אבטחה במשרה מלאה מהיחידה להגנת אישים במשטרת מדינת ניו ג'רזי בעת כהונתו. מושל לשעבר זכאי ליחידת אבטחה בת שומר ראש אחד ממשטרת ניו ג'רזי עד 6 חודשים לאחר תום תקופת כהונתו.

סגן המושל
עד 2010, שלא כמו ברוב מדינות ארצות הברית, לא התקיימה בניו ג'רזי משרת סגן המושל. עד לאותה עת, כאשר התפנתה משרת המושל, או שנבצר מהמושל למלא את תפקידו בשל מצב בריאותי, שימש נשיא הסנאט המדינתי כמושל בפועל. נשיא הסנאט המשיך למלא את תפקידו החקיקתי במקביל להיותו המושל בפועל, ובכך ניתנה לו שליטה על הסמכויות החקיקתיות והביצועיות של המדינה. המושל בפועל כיהן עד תום תקופת הכהונה המתוכננת במקרה בו המושל נפטר, התפטר או הועבר מתפקידו, אלא אם כן נותרו יותר מ-16 חודשים לתום תקופת הכהונה המתוכננת, ואז נערכו בחירות מיוחדות.

תסבוכת סדר הירושה של 2002
בשנת 2002 נוצרה תסבוכת בנוגע לכהונת המושל. המושלת ה-50 כריסטין טוד וייטמן התפטרה מתפקידה ב-31 בינואר 2001 כדי להתמנות כמנהלת הסוכנות להגנת הסביבה. במקומה כיהן כמושל בפועל נשיא הסנאט, דונלד דיפרנססקו עד לתום תקופת הכהונה של הסנאט שבראשו הוא עמד. עם זאת, חוק מ-2006 החשיב את כל מי שכיהן כמושל בפועל יותר מ-180 יום למושל לכל דבר ועניין, ולפיכך דיפרנססקו היה למושל ה-51 של ניו ג'רזי. בנוסף לכך, היה פער של 90 דקות בין תום כהונת הסנאט שבראשו עמד דיפרנססקו לבין תחילת כהונתו של הסנאט הבא. בזמן זה היה התובע הכללי ג'ון פרמר הבן, המושל בפועל. בסנאט החדש היה שוויון מוחלט בין הדמוקרטים לבין הרפובליקנים. הפשרה שנוצרה לבחירת נשיא הסנאט, וכפועל יוצא, בחירת המושל בפועל, הייתה שג'ון בנט הרפובליקני כיהן כמושל בפועל משעה 1:30 בצהרי 8 בינואר 2002 ועד דקה לאחר חצות הלילה ב-12 בינואר ואחריו כיהן כמושל בפועל ריצ'רד קודי הדמוקרט עד צהרי ה-15 בינואר, מועד השבעתו של המושל ה-52, ג'ים מקגריווי. בשלושת הימים ומחצה בהם כיהן בנט כמושל בפועל, הוא הספיק לחתום על כמה חוקים, לשאת את נאום מצב המדינה ולערוך אירועים במעון המושל.

פרשה זו הייתה ככל הנראה אחד הזרזים לקבלת התיקון לחוקת ניו ג'רזי שהתקבלה ב-2005, ושנכנסה לתוקף החל מבחירות 2009, ליצור את משרת סגן מושל ניו ג'רזי. ב-19 בינואר 2010 הושבעה קים גואדגנו כסגנית מושל ניו ג'רזי הראשונה. סגנית המושל השנייה הייתה שילה אוליבר, שכיהנה בתפקידה החל מינואר 2018 ועד לפטירתה ב-1 באוגוסט 2023.

היסטוריה
ניו ג'רזי היא אחת משלוש עשרה המושבות המקוריות, והיא התקבלה כמדינה השלישית באיחוד ב-18 בדצמבר 1787. טרם הכרזת העצמאות של ארצות הברית הייתה ניו ג'רזי מושבה של ממלכת בריטניה הגדולה.

חוקת ניו ג'רזי הראשונה, שאושררה ב-1776, קבעה שהמושל ייבחר פעם בשנה על ידי בית המחוקקים של המדינה. על פי חוקה זו, המושל היה נשיא הבית העליון של בית המחוקקים, שנקרא אז "המועצה המחוקקת" (New Jersey Legislative Council). חוקת 1844 קבעה שהמושל ייבחר בבחירות כלליות, ושהוא לא יכהן יותר כנשיא המועצה המחוקקת, שמאז הייתה לסנאט של ניו ג'רזי. חוקת 1844 גם האריכה את תקופת הכהונה של המושל לשלוש שנים, שהחלו ביום שלישי השלישי של חודש ינואר שלאחר הבחירות, ובנוסף הטילה הגבלת כהונה כך שהמושלים לא יכלו לכהן יותר מתקופת כהונה אחת. חוקת 1947 האריכה את תקופת הכהונה לארבע שנים, וקבעה מגבלת כהונה של שתי תקופות כהונה רצופות, אך אפשרה להתמודד לכהונה שלישית לאחר תקופת צינון של תקופת כהונה אחת. שישה מושלים כיהנו שתי תקופות כהונה בלתי רצופות כל אחד, ומושל אחד כיהן שלוש תקופות כהונה בלתי רצופות. שלושה מושלים כיהנו כמושלים בפועל ולאחר מכן בתקופת כהונה בלתי רצופה כמושלים נבחרים.

מאז כינונה של ניו ג'רזי כמדינה ועד היום, כיהנו בה 56 מושלים נבחרים, כולל המושל הנוכחי, מתוכם אישה אחת. בנוסף אליהם כיהנו מספר לא מועט של מושלים בפועל, שלא נכללים בספירה הרשמית. החוק משנת 2006, שקבע שמושל בפועל שמכהן יותר מ-180 יום הופך למושל לכל דבר ועניין ונכלל ברשימה הרשמית, הוחל למפרע מ-2001, ועל פיו הוכללו דונלד דיפרנססקו וריצ'רד קודי ברשימה בדיעבד. כל אדם שנכלל ברשימה ממוספר רק פעם אחת, כלומר, מושל שכיהן יותר מתקופות כהונה רצופה אחת, ממוספר בכהונות הבאות שלו באותו מספר, ולא כמו שנהוג במדינות אחרות רבות של ארצות הברית, שהוא מקבל מספור אחר לכל תקופת כהונה.

רשימת מושלי ניו ג'רזי
 מס' תמונה שם   תחילת כהונה סיום כהונה מפלגה בחירות סגן 1 מרכז|100px ויליאם ליווינגסטון   31 באוגוסט 1776 25 ביולי 1790    1776  1777  1778  1779  1780  1781  1782  1783  1784  1785  1786  1787  1788  1789 התפקיד לא היה קיים  מרכז|100px אלישע לורנס   25 ביולי 1790 29 באוקטובר 1790  2 מרכז|100px ויליאם פטרסון   29 באוקטובר 1790 30 במרץ 1793    1790  1791  1792  מרכז|100px תומאס הנדרסון   30 במרץ 1793 8 ביוני 1793  3 מרכז|100px ריצ'רד האוול   8 ביוני 1793 31 באוקטובר 1801  1793  1794  1795  1796  1797  1798  1799  1800 4 מרכז|100px ג'וזף בלומפילד   31 באוקטובר 1801 28 באוקטובר 1802
   1801  מרכז|100px ג'ון למברט   28 באוקטובר 1802 29 באוקטובר 1802
   1802 (4) מרכז|100px ג'וזף בלומפילד   29 באוקטובר 1802 29 באוקטובר 1812
   1803  1804  1805  1806  1807  1808  1809  1810  1811 5 מרכז|100px ארון אוגדן   29 באוקטובר 1812 29 באוקטובר 1813  1812 6 מרכז|100px ויליאם סנפורד פנינגטון   29 באוקטובר 1813 19 ביוני 1815 
   1813  1814  מרכז|100px ויליאם קנדי   19 ביוני 1815 26 באוקטובר 1815
   7 מרכז|100px מאלון דיקרסון   26 באוקטובר 1815 1 בפברואר 1817  
   1815  1816 8 מרכז|100px אייזק הלסטיד ויליאמסון   1 בפברואר 1817 30 באוקטובר 1829  1817  1818  1819  1820  1821  1822  1823  1824  1825  1826  1827  1828  מרכז|100px גארט וול    1829 9 מרכז|100px פיטר דומונט ורום   6 בנובמבר 1829 26 באוקטובר 1832  1829  1830  1831 10 מרכז|100px סמואל סאות'רד   26 באוקטובר 1832 27 בפברואר 1833   המפלגה הוויגית 1832 11 מרכז|100px אליאס סילי   27 בפברואר 1833 25 באוקטובר 1833 המפלגה הוויגית 1832 (9) מרכז|100px פיטר דומונט ורום   25 באוקטובר 1833 3 בנובמבר 1836  1833  1834  1835 12 מרכז|100px פילמון דיקרסון   3 בנובמבר 1836 27 באוקטובר 1837  1836 13 מרכז|100px ויליאם פנינגטון   27 באוקטובר 1837 27 באוקטובר 1843 המפלגה הוויגית 1837  1838  1839  1840  1841  1842 14 מרכז|100px דניאל היינס   27 באוקטובר 1843 21 בינואר 1845  1843 15 מרכז|100px צ'ארלס סטרטון   21 בינואר 1845 18 בינואר 1848 המפלגה הוויגית 1844 (14) מרכז|100px דניאל היינס   18 בינואר 1848 21 בינואר 1851  1847 16 מרכז|100px ג'ורג' פרנקלין פורט   21 בינואר 1851 17 בינואר 1854  1850 17 מרכז|100px רודמן פרייס   17 בינואר 1854 20 בינואר 1857  1853 18 מרכז|100px ויליאם ניוול   20 בינואר 1857 17 בינואר 1860  1856 19 מרכז|100px צ'ארלס סמית' אולדן   17 בינואר 1860 20 בינואר 1863  1859 20 מרכז|100px ג'ואל פארקר   20 בינואר 1863 16 בינואר 1866  1862 21 מרכז|100px מרקוס לורנס וורד   16 בינואר 1866 19 בינואר 1869  1865 22 מרכז|100px תאודור רנדולף   19 בינואר 1869 16 בינואר 1872  1868 (20) מרכז|100px ג'ואל פארקר   16 בינואר 1872 19 בינואר 1875  1871 23 מרכז|100px ג'וזף בדל   19 בינואר 1875 15 בינואר 1878  1874 24 מרכז|100px ג'ורג' מקללן   15 בינואר 1878 18 בינואר 1881  1877 25 מרכז|100px ג'ורג' לדלו   18 בינואר 1881 15 בינואר 1884  1880 26 מרכז|100px ליאון אבט   15 בינואר 1884 18 בינואר 1887  1883 27 מרכז|100px רוברט סטוקטון גרין   18 בינואר 1887 21 בינואר 1890  1886 (26) מרכז|100px ליאון אבט   21 בינואר 1890 17 בינואר 1893  1889 28 מרכז|100px ג'ורג' תאודור ורטס   17 בינואר 1893 21 בינואר 1896  1892 29 מרכז|100px ג'ון ויליאם גריגס   21 בינואר 1896 31 בינואר 1898    1895  מרכז|100px פוסטר מקגוואן וורהיס   31 בינואר 1898 18 באוקטובר 1898    מרכז|100px דייוויד אוגדן ווטקינס   18 באוקטובר 1898 17 בינואר 1899   30 מרכז|100px פוסטר מקגוואן וורהיס   17 בינואר 1899 21 בינואר 1902  1898 31 מרכז|100px פרנקלין מרפי   21 בינואר 1902 17 בינואר 1905  1901 32 מרכז|100px אדוארד סטוקס   17 בינואר 1905 21 בינואר 1908  1904 33 מרכז|100px ג'ון פרנקלין פורט   21 בינואר 1908 17 בינואר 1911  1907 34 מרכז|100px וודרו וילסון   17 בינואר 1911 1 במרץ 1913    1910  מרכז|100px ג'יימס פיירמן פילדר   1 במרץ 1913 28 באוקטובר 1913      מרכז|100px ליאון רתרפורד טיילור   28 באוקטובר 1913 20 בינואר 1914   35 מרכז|100px ג'יימס פיירמן פילדר   20 בינואר 1914 16 בינואר 1917  1913 36 מרכז|100px וולטר אוונס אדג'   16 בינואר 1917 16 במאי 1919   1916  מרכז|100px ויליאם נלסון ראניון   16 במאי 1919 13 בינואר 1920    מרכז|100px קלרנס קייס   13 בינואר 1920 20 בינואר 1920   37 מרכז|100px אדוארד אדוארדס   20 בינואר 1920 15 בינואר 1923  1919 38 מרכז|100px ג'ורג' סבסטיאן סילזר   15 בינואר 1923 19 בינואר 1926  1922 39 מרכז|100px ארתור הארי מור   19 בינואר 1926 15 בינואר 1929  1925 40 מרכז|100px מורגן פוסטר לרסון   15 בינואר 1929 19 בינואר 1932  1928 (39) מרכז|100px ארתור הארי מור   19 בינואר 1932 3 בינואר 1935    1931  מרכז|100px קליפורד רוס פאוול   3 בינואר 1935 8 בינואר 1935   מרכז|100px הוראס גריגס פרול   8 בינואר 1935 15 בינואר 1935  41 מרכז|100px הרולד הופמן   15 בינואר 1935 18 בינואר 1938  1934 (39) מרכז|100px ארתור הארי מור   18 בינואר 1938 21 בינואר 1941  1937 42 מרכז|100px צ'ארלס אדיסון   21 בינואר 1941 18 בינואר 1944  1940 (36) מרכז|100px וולטר אוונס אדג'   18 בינואר 1944 21 בינואר 1947  1943 43 מרכז|100px אלפרד דריסקול   21 בינואר 1947 19 בינואר 1954  1946  1949 44 מרכז|100px רוברט מיינר   19 בינואר 1954 16 בינואר 1962  1953  1957 45 מרכז|100px ריצ'רד יוז   16 בינואר 1962 20 בינואר 1970  1961  1965 46 מרכז|100px ויליאם קאהיל   20 בינואר 1970 15 בינואר 1974  1969 47 מרכז|100px ברנדן ביירן   15 בינואר 1974 19 בינואר 1982  1973  1977 48 מרכז|100px תומאס קין   19 בינואר 1982 16 בינואר 1990  1981  1985 49 מרכז|100px ג'יימס פולוריו   16 בינואר 1990 18 בינואר 1994  1989 50 מרכז|100px כריסטין טוד וייטמן   18 בינואר 1994 31 בינואר 2001    1993  1997 51 מרכז|100px דונלד דיפרנססקו   31 בינואר 2001 8 בינואר 2002    מרכז|100px ג'ון פרמר הבן   8 בינואר 2002 8 בינואר 2002    מרכז|100px ג'ון בנט   8 בינואר 2002 12 בינואר 2002    מרכז|100px ריצ'רד קודי   12 בינואר 2002 15 בינואר 2002   52 מרכז|100px ג'ים מקגריווי   15 בינואר 2002 15 בנובמבר 2004   2001 53 מרכז|100px ריצ'רד קודי   15 בנובמבר 2004 17 בינואר 2006   54 מרכז|100px ג'ון קורזיין   17 בינואר 2006 19 בינואר 2010  2005 55 מרכז|100px כריס כריסטי   19 בינואר 2010 16 בינואר 2018  2009  2013 קים גואדגנו 56 מרכז|100px פיל מרפי   16 בינואר 2018 20 בינואר 2026  2017 שילה אוליבר  תרזה ויי 57 מרכז|100px מייקי שריל   20 בינואר 2026 מכהנת  2025 דייל קולדוול

 קישורים חיצוניים 



ביאורים

הערות שוליים

*